ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660014590
ขอให้ปรับปรุงการให้บริการของเจ้าหน้าที่สำนักงานเขตบึงกุ่ม  แขวงคลองกุ่ม เขตบึงกุ่ม กรุงเทพมหานคร เนื่องจากวันที่ 7 เมษายน 2566 เวลาประมาณ 14.00 น. ผู้ร้องได้โทรติดต่อไปแจ้งเกี่ยวกับพบเห็นการเผาหญ้า เผาขยะ หมายเลขโทรศัพท์ 0 2364 7000 ซึ่งมีเจ้าหน้าที่เพศชาย (ไม่ทราบชื่อและรูปพรรณสัณฐาน)(เพียงกล่าวอ้างถึง) รับสาย ผู้ร้องแจ้งเรื่องดังกล่าวกับเจ้าหน้าที่ โดยเจ้าหน้าที่แจ้งว่า "จะให้เจ้าหน้าที่ ไปตรวจสอบ" แต่ปรากฏว่าไม่มีเจ้าหน้าที่เข้าไปตรวจสอบบริเวณที่มีการเผาหญ้า เผาขยะดังกล่าว จนกระทั่งเวลาประมาณ 16.20 ผู้ร้องจึงได้โทรติดต่อไปยังสำนักงานเขตฯอีกครั้ง มีเจ้าหน้าที่ เพศชาย (ไม่ทราบชื่อและรูปพรรณสัณฐาน)(เพียงกล่าวอ้างถึง) รับสาย เจ้าหน้าที่แจ้งว่าให้ผู้ร้องโทรติดต่อไปยังฝ่ายสิ่งแวดล้อมและสุขาภิบาล และฝ่ายเทศกิจเพื่อแจ้งเรื่องดังกล่าว ผู้ร้องจึงโทรติดต่อไปยังฝ่ายสิ่งแวดล้อมและสุขาภิบาล มีเจ้าหน้าที่ เพศหญิง (ไม่ทราบชื่อและรูปพรรณสัณฐาน)(เพียงกล่าวอ้างถึง) รับสาย แจ้งว่ายังไม่ได้รับเรื่อง และให้ผู้ร้องโทรติดต่อไปยังฝ่ายเทศกิจ ผู้ร้องจึงได้โทรติดต่อไปยังฝ่ายเทศกิจดังกล่าว แต่ปรากฏว่าไม่มีเจ้าหน้าที่รับสาย ทำให้ไม่มีเจ้าหน้าที่ไประงับเหตุดังกล่าว ทำให้ผู้ร้องไม่พึงพอใจและไม่ได้รับการบริการที่ดี ส่งผลให้ได้รับความเดือดร้อนเป็นอย่างมาก ผู้ร้องประสงค์ให้หน่วยงานที่เกี่ยวข้องปรับปรุงการให้บริการของสำนักงานเขตฯดังกล่าว เพื่อการให้บริการที่ดีและพึงพอใจของประชาชนต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata